കെ സി വേണുഗോപാലിനെതിരെയുള്ള പീഡന ദൃശ്യങ്ങള്, വസ്ത്രങ്ങളുള്പ്പടെ ഫോറന്സിക് പരിശോധനയ്ക്ക്, അന്തം വിട്ട് നേതാക്കള് എ ഐ സി സി സംഘടനാ ചുമതലയുള്ള ജനറല് സെക്രട്ടറി കെ സി വേണുഗോപാലിനെതിരെ സോളാര് കേസിലെ പരാതിക്കാരി നല്കിയ പീഡന പരാതിയില് ഫോറന്സിക് പരിശോധനയ്ക്കൊരുങ്ങി സി ബി ഐ. കെ.സി വേണുഗോപാലിനെതിരെ കൈമാറിയ തെളിവുകളാണ് സിബിഐ ശാസ്ത്രീയ പരിശോധനക്ക് വിധേയമാക്കുക. ലൈംഗിക പീഡന ദൃശ്യങ്ങള്, ശബ്ദ സംഭാഷണങ്ങള്, ചികിത്സ രേഖകള്, വസ്ത്രങ്ങള് എന്നിവയാണ് പരാതിക്കാരി അന്വേഷണ സംഘത്തിന് സമര്പ്പിച്ചത്. കൈമാറിയ തെളിവുകളുടെ ആധികാരികത പരിശോധിക്കാനാണ് സിബിഐ ഫോറന്സിക് പരിശോധനയ്ക്ക് തയ്യാറാകുന്നത്. ശാസ്ത്രീയ പരിശോധനയ്ക്ക് ശേഷം കെ സി വേണുഗോപാലിനെതിരെ കടുത്ത നടപടി സ്വീകരിക്കാനാണ് സി ബി ഐ യുടെ നീക്കമെന്നാണ് വ്യക്തമാകുന്നത്. തിരുവനന്തപുരം സിബിഐ യൂണിറ്റിലെ ഡിവൈഎസ്പി രണ്ധീര് സിംഗ് ഷഖാവത്തിന്റെ നേതൃത്വത്തിലാണ് അന്വേഷണം നടക്കുന്നത്. സംസ്ഥാന ക്രൈം ബ്രാഞ്ചാണ് ആദ്യം കേസ് അന്വേഷിച്ചത് എന്നാല് പരാതിക്കാരിയുടെ ആവശ്യത്തെത്തുടര്ന്ന് സംസ്ഥാന സര്ക്കാര് കേസ് സിബിഐക്ക് കൈമാറുകയായിരുന്നു. അന്ന് ക്രൈം ബ്രാഞ്ചിന് നല്കാതിരുന്ന പല തെളിവുകളും പരാതിക്കാരി സി ബി ഐ ക്ക് നല്കിയിരുന്നു. ഇതോടൊപ്പം മൊഴിയില് ഉറച്ച് നില്ക്കുക കൂടി ചെയ്യുന്നതോടെ കോണ്ഗ്രസ്സ് നേതൃത്വവും അങ്കലാപ്പിലായി. കെ സി വേണുഗോപാലിനെ കൂടാതെ ഉമ്മന് ചാണ്ടി,ബിജെപി ദേശീയ ഉപാധ്യക്ഷന് എ പി അബ്ദുള്ളക്കുട്ടി, എ പി അനില്കുമാര്, അടൂര് പ്രകാശ് എന്നിവര്ക്കെതിരെയും തെളിവുകളും പരാതിക്കാരി നല്കിയിട്ടുണ്ട്. പുനഃസംഘടനയിലെ പ്രതിസന്ധികളെ കൂടി കണക്കിലെടുത്താല് കെ സി വേണുഗോപാലിനെതിരെ തക്കം പാര്ത്തിരിക്കുന്ന എ ഐ ഗ്രൂപ്പുകള്ക്ക് സുവര്ണ്ണാവസരം ഉണ്ടാകുകയാണെന്നാണ് സൂചന. കെ സി വേണുഗോപാല്, കെ സുധാകരന്, വി ഡി സതീശന് എന്നീ പുതിയ ഗ്രൂപ്പിന്റെ നേതാക്കള്ക്ക് വലിയ തിരിച്ചടിയാകും ഫോറന്സിക് റിപ്പോര്ട്ട്. എന്തായാലും വരും ദിവസങ്ങളിലും കോണ്ഗ്രസിനുള്ളില് ഗ്രൂപ്പ് പോരിന്റെ കടുത്ത നീക്കങ്ങളാകും നടക്കുക എന്ന് വ്യക്തം. Tags: a p abdullakkutti cbi featured news forensic test k c venugopal solar case umman chandi